Diari Oficial de la Generalitat Valenciana


Sumari del DOGV 5416, del 28-12-2006 (2006/13925)

RESOLUCIÓ de la Conselleria de Territori i Habitatge sobre la declaració d'Àrea de Rehabilitació del centre històric de Cirat i la seua pedania El Tormo (Castelló).
--------------------------------------------------------------------------------------------------------------------------------------------------------------------

### Dades del document

Número de DOGV
:   5416

Data del DOGV
:   28-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13717


Data del document
:   19-10-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Cirat
    * patrimoni arquitectònic
    * pla d'urbanisme
    * protecció del patrimoni
    * renovació urbana
    * ajuda a la construcció

RESOLUCIÓ de la Conselleria de Territori i Habitatge sobre la declaració d'Àrea de Rehabilitació del centre històric de Cirat i la seua pedania El Tormo (Castelló). [2006/13940]  
Antecedents de fet  
Primer. L'Ajuntament de Cirat i El Tormo han sol·licitat la declaració com a àrea de rehabilitació el centre històric de la localitat i la seua pedania.  
Segon. Cirat pertany a la comarca de l'Alt Millars, de la qual és capital. Presenta una geografia abrupta solcada per barrancs i muntanyes al voltant dels 1000 m d'altitud.   
L'aldea El Tormo, que pertany a Cirat, i a 6 quilòmetres d'aquesta, consta d'uns 150 habitatges i té una població de 85 habitants.  
En el traçat urbà de Cirat es distingix l'antic recinte medieval d'influència àrab, format per carrers estrets i de traçat irregular. El Tormo, presenta una trama urbana molt semblant, encara que de menor extensió, situada sobre un privilegiat vessant orientat al sud, amb els carrers adaptats a la topografia del terreny.  
Les edificacions són de tipus unifamiliar, si bé, al voltant del nucli antic, destaquen alguns edificis plurifamiliars, de construcció relativament recent. Responen a la tipologia tradicional d'habitatge rural d'interior, de dos o tres plantes d'altura, caracteritzats generalment per façanes de composició simple, murs de maçoneria lluïts i pintats, buits de xicotetes dimensions i cobertes de teula.   
Tercer. L'àrea de rehabilitació proposada comprén la pràctica totalitat del nucli urbà de Cirat i de la seua pedania El Tormo.   
El nombre aproximat d'habitatges és de 239 a Cirat i de 150 a El Tormo.  
La superfície de l'àrea que s'ha de declarar és de 216.466 m2 a Cirat i de 54.311 m2 a El Tormo.  
El nombre d'habitants no estacionals és de 135 a Cirat i de 85 a El Tormo  
Quart. Actualment es troba en vigor el Projecte de delimitació de sòl urbà, aprovat el 3 d'octubre de 1979, per la Comissió Territorial d'Urbanisme.  
En el planejament vigent hi ha directrius urbanístiques per a escometre el que ara es pretén, a nivell municipal, en matèria de rehabilitació del centre històric, tant des del punt de vista informatiu, justificatiu i normatiu.  
Cinqué. Per a promoure la rehabilitació i la regeneració del centre històric l'Ajuntament de Cirat i El Tormo tenen previst adoptar com a mesures específiques per a incentivar i ordenar la rehabilitació en l'àmbit de l'àrea proposada les següents:  
Bonificar amb un 50% de l'impost de construccions en les llicències d'obres que afecten façanes i teulades.  
Informar des de l'oficina tècnica els particulars de les ajudes establides en el Pla d'habitatge 2005-2008 i ajudar a gestionar els expedients de rehabilitació.  
Sisé. El 16 de setembre de 2006 s'emet un informe del Servei Territorial d'Habitatge i Projectes Urbans, en el qual s'informa que la delimitació de l'àrea proposada es considera homogènia i coherent, per la qual cosa es proposa la seua declaració com a àrea de rehabilitació.  
Seté. El 18 d'octubre de 2006, el Servei de Rehabilitació de la Direcció General d'Habitatge i Projectes Urbans emet la Proposta de declaració d'àrea de rehabilitació en què es conclou que es reunixen els requisits especificats en el Decret 81/2006 per a declarar l'ampliació de l'àrea de rehabilitació.  
D'acord amb el que establix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:  
Primer  
Declarar com a àrea de rehabilitació el centre històric de Cirat i El Tormo, la delimitació de la qual es fixa en el plànol adjunt.   
Segon  
Considerar d'aplicació les ajudes establides pels articles 65, 66 i 67 del Decret 81/2006 de 9 de juny, del Consell per a les actuacions protegides que s'efectuen en aquest àmbit.  
Tercer  
L'Ajuntament de Cirat i El Tormo, de conformitat amb la Disposició addicional huitena del Decret 81/2006, de 9 de juny, i l'Ordre 15 de novembre de 2004, de la Conselleria de Territori i Habitatge, ha d'instal·lar un cartell informatiu que acredite aquesta circumstància, segons model que s'adjunta a la Resolució.  
Contra la present resolució que posa fi a la via administrativa, es pot interposar recurs contenciós administratiu, davant del jutjat contenciós administratiu de València, en el termini de dos mesos, comptadors des de l'endemà a la notificació d'aquest, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 19 d'octubre de 2006. . El director general d'Habitatge i Projectes Urbans: Bernabé Bueno Miralles.